Kouluhallituksen kiertokirje kansakoulun päästökirjasta
KOULUHALLITUS

Kansanopetusosasto

Helsingissä,

toukokuun 14 päivänä 1943.

N:o

Kaikille Kansakouluntarkastajille.

  Tämän toukokuun 7 päivänä muutetun kansakoulun järjestysmuotoasetuksen 13 §:n mukaan kansakoulun päästökirjaa ei enää anneta oppilaan päästessä yläkansakoulusta, vaan päästökirjan saaminen jää riippumaan siitä, suorittaako hän seuraavan kahden vuoden aikana jatko-opetuksen oppimäärät. Päästökirjaa annettaessa otetaan käytöksen, huolellisuuden ja tarkkaavaisuuden arvostelussa huomioon myös jatko-opetusaika, vieläpä käytös koulun ulkopuolellakin. Ensi kerran annetaan uusi päästökirja kevätlukukauden lopussa 1944. Tänä keväänä ei anneta päästötodistuksia, vaan sen sijasta yläkoulun lopettaville oppilaille tavallinen lukukausitodistus. Missä päästötodistukset entiseen tapaan kuitenkin jo on valmistettu, ei niitä tarvitse peruuttaa eikä vaihtaa lukukausitodistukseen.

Uuden asetuksen aiheuttamat muut ohjeet ja päästökirjan kaavan kouluhallitus antaa erikseen.

Kouluhallituksen puolesta:

Ylijohtaja L. Arvi P. Poijärvi.

Osastopäällikkö A. Salmela.

</div>

Lähde
Kansallisarkistossa oleva kouluhallituksen kansanopetusosaston II arkiston sidos Dc:4 kiertokirjeet 1943–1944.

Kouluhallituksen kiertokirjeet